[{"text_idx": "#000000", "text": "Hanesion Graddio: Nyrs yn defnyddio gradd Meistr i hyrwyddo gwytnwch ar o\u0302l pandemig"}, {"text_idx": "#000001", "text": "Mae'r nyrs resbiradol Nicky Marsh yn graddio o Brifysgol De Cymru (PDC) gyda gradd Meistr mewn Arweinyddiaeth a Rheolaeth - ac mae eisoes wedi gweld y buddion ar o\u0302l 21 mis anodd o weithio drwy gydol y pandemig COVID-19."}, {"text_idx": "#000002", "text": "Wedi'i lleoli ym Mwrdd Iechyd Prifysgol Aneurin Bevan fel Rheolwr Ward, roedd Nicky wedi bod yn nyrsio am fwy na dau ddegawd cyn penderfynu dilyn y cwrs Meistr tair blynedd yn PDC, ochr yn ochr a\u0302'i gyrfa."}, {"text_idx": "#000003", "text": "Yna, yn ystod ail flwyddyn ei hastudiaethau, fe darodd COVID-19 - gyda Nicky a'i chydweithwyr yn gorfod wynebu heriau digynsail yn Ysbyty Brenhinol Gwent."}, {"text_idx": "#000005", "text": "\u201cRoedd angen i ni hefyd symud cleifion o gwmpas fel y gallem fod a\u0302 wardiau dynodedig ar gyfer cleifion COVID-19. Hyd at fis Mawrth 2020, roedd gennym ddwy ward anadlol yn yr ysbyty - un a oedd i raddau helaeth yn gofalu am gleifion a\u0302 chanser yr afu, draeniau'r frest ac ati, a'r llall a oedd ar gyfer awyru anfewnwthiol, a dyna'r math o driniaeth sydd ei hangen ar gleifion COVID-19."}, {"text_idx": "#000006", "text": "\u201cRoedd angen i bob un o\u2019m staff ddysgu\u2019r sgiliau hynny ar unwaith, er nad oedd neb yn gwybod yn iawn sut olwg fyddai ar edrych ar o\u0302l claf COVID-19; roedd yn wahanol i unrhyw beth yr oeddem wedi'i brofi o'r blaen."}, {"text_idx": "#000007", "text": "\u201cAr un adeg roeddwn yn gofalu am bedair ward, a oedd yn anodd gyda nifer y cleifion yn cynyddu, prinder staff a nyrsys asiantaeth yn cael eu dwyn i mewn i gyflenwi. Wrth edrych yn o\u0302l, roedd yn anodd ar y cychwyn cyntaf, pan fyddwn i'n gwneud sifftiau hir ac yna'n gorfod dod adref a chyflwyno aseiniadau."}, {"text_idx": "#000008", "text": "\u201cYna, ym mis Tachwedd 2020, fe symudon ni i Ysbyty Athrofaol newydd y Grange yng Nghwmbra\u0302n. Mae'n rhaid ein bod ni wedi bod yn un o'r unig fyrddau iechyd yn y byd i wneud hynny yng nghanol pandemig! Ond roeddwn yn ddiolchgar iawn am y symud; er ei fod bum mis ynghynt nag a gynlluniwyd, euthum o reoli pedair ward i ddim ond un."}, {"text_idx": "#000009", "text": "\u201cFel y rheolwr, bu\u2019n rhaid i mi ddod a\u0302 thi\u0302m ynghyd a oedd yn gyfuniad o staff o dri ysbyty ar waha\u0302n, a gwneud i hynny ddigwydd yn gyflym iawn gan ein bod ni i gyd yn dibynnu ar ein gilydd. Gweithiodd hynny'n dda iawn - maen nhw'n di\u0302m gwych ac rydyn ni wedi mynd trwy weddill taith COVID-19 gyda'n gilydd.\u201d"}, {"text_idx": "#000012", "text": "\u201cRoedd fy nhraethawd estynedig yn ymwneud a\u0302 lludded mewn nyrsys yn ystod y pandemig, a sut olwg oedd ar hynny; achos ac effaith lludded a sut i ailadeiladu gwytnwch mewn nyrsys, ar o\u0302l pandemig. Ac er ein bod yn dal i fynd drwyddo, rwy'n gallu defnyddio'r hyn a ddysgais er mwyn cefnogi fy staff ac awgrymu gwahanol ffyrdd o'u cefnogi. Mae'r cwrs wedi fy helpu'n fawr - nid oes gen i unrhyw amheuaeth o hynny."}, {"text_idx": "#000014", "text": "\u201cMae fy ngoruchwyliwr, Monica Gibson-Sweet, wedi bod yn anhygoel. Mae ganddi bersonoliaeth gref iawn - fel finnau - felly rydym wedi cael rhai trafodaethau diddorol dros y tair blynedd diwethaf, ond mae ei chred ynof fi a fy nghyd-ddisgyblion wedi bod yn ddiwyro drwy gydol yr amser. Nid wyf erioed wedi cael unrhyw un yn dweud wrthyf fy mod yn gallu cyflawni gradd Meistr, fy mod yn ddeallus, felly helpodd i roi'r hunangred honno i mi."}, {"text_idx": "#000015", "text": "\u201cOs oes unrhyw un yn ystyried gwneud y cwrs, byddwn yn dweud \u2018ewch amdani\u2019, oherwydd ni fydd byth amser da. Os ydych chi am wneud hynny, dechreuwch arni, a bydd pob diwrnod yn gofalu amdano'i hun. Gwnewch yn siw\u0302r eich bod chi'n ei wneud er eich mwyn chi."}, {"text_idx": "#000016", "text": "\u201cNawr fy mod i'n graddio, rydw i'n teimlo ymdeimlad enfawr o gyflawniad. Rwy'n wirioneddol falch ohonof fy hun, yn enwedig gan fy mod wedi cael clod. Nid yw cael gradd Meistr yn 49 oed yn rhy ddrwg o beth!\u201d"}, {"text_idx": "#000018", "text": "PDC yn dod yn llysgennad Sefydliad Prydeinig y Galon ar gyfer cynllun cynaliadwyedd"}, {"text_idx": "#000019", "text": "Hanesion Graddio: \"Dydw i ddim yn credu mewn rhestri bwced. Y cyfan rwyf am ei wneud yw graddio.\""}]